jkorsvik/nowiki_second_scrape_merged huggingface dataset:
Alejandro Sabella

Alejandro Sabella (født 5. november 1954, død 8. desember 2020) var en argentinsk fotballtrener og -spiller. I juli 2011 ble han trener for Argentina.
Sabella  spilte mesteparten av tiden i Club Atlético River Plate, Sheffield United FC og Leeds United AFC. Han spilte også under Estudiantes de La Plata under Carlos Bilardo, som kort tid etterpå ble landslagstrener for Argentina. Sabella fortsatte i forskjellige klubber i Sør-Amerika og Mexico før han la opp.
Sabella trente sammen med Daniel Passarella da Passarella var hovedtrener for Argentina, og deretter for Parma FC, Uruguay, CF Monterrey, Sport Club Corinthians Paulista og River Plate. I 2009 fikk Sabella bli hovedtrener da han tok over Estudiantes de la Plata. Han vant Copa Libertadores med laget i 2009, og trakk seg i februar 2011. Han ble utnevnt til Argentinas landslagstrener i juli samme år. Messi berømmet Sabella for trenerens offensive tankegang som frigjorde gode spillere.


== Referanser ==


== Eksterne lenker ==
(de) Alejandro Sabella – Munzinger Sportsarchiv 
(en) Alejandro Sabella – Transfermarkt 
(en) Alejandro Sabella – Transfermarkt (manager) 
(en) Alejandro Sabella – national-football-teams.com 
(en) Alejandro Sabella – WorldFootball.net 
(en) Alejandro Sabella – FootballDatabase.eu
Daallo Airlines

Daallo Airlines er et flyselskap fra Djibouti, med base i Dubai. Det ble etablert i 1991, og har per 2013, 2 fly i sin flåte.


== Destinasjoner ==
Djibouti
Djibouti by
Kenya
Nairobi
Somalia
Berbera
Mogadishu
Saudi-Arabia
Jeddah
De forente arabiske emirater
Dubai


== Eksterne lenker ==
Offisiell nettside
Ecuato Guineana

Ecuato Guineana er Ekvatorial-Guineas nasjonale flyselskap med base i Malabo. Det ble etablert i 1986, og har per 2013 ett fly i sin flåte. Flyselskapet opererer med passasjer- og fraktoperasjoner i Vest-Afrika fra hovedbasen på Malabo internasjonale lufthavn. 


== Destinasjoner ==


=== Innland ===
Bata - Bata lufthavn
Malabo - Malabo internasjonale lufthavn


=== Internasjonalt ===
Douala - Douala internasjonale lufthavn
Libreville - Léon M'ba internasjonale lufthavn


== Flyflåte ==
1 Jakovlev Jak-40


== Kilder ==
aviation-safety.net
airlineupdate.com
Pepys Library

Pepys Library ved Magdalene College i Cambridge er det personlige biblioteket samlet av Samuel Pepys som han donerte til kollegiet ved sin død i 1703.
I det meste av sin levetid var Pepys bibliofil og pleiet med omtanke sin store samling av bøker, manuskripter og trykk. Ved hans død var det over tre tusen bøker, inkludert Pepys dagbok, alt nøye katalogisert og indeksert, en av 1600-tallets viktigste private bibliotek.
Pepys ga nøyaktige instruksjoner i sitt testamente for bevaringen av boksamlingen og da hans nevø og arving, John Jackson døde i 1723, ble biblioteket i sin helhet overført til Magdalene. Donasjonen inkluderte alle de originale bokhyllene og hans utførlige anvisninger at plassering av bøkene: «...nøye vurderes og, hvor det ansees nødvendig, skjønnsomt tilpasses». Ved betingelsene for donasjonen skal ingen av bøkene selges, og ingen ytterligere bøker tilføyes samlingen.
Biblioteket er plassert i andre etasje i Pepysbygningen, de om lag 3 000 bøkene er bevart i Pepys egne bokhyller og organisert etter størrelse slik han katalogiserte de.


== Referanser ==


== Eksterne lenker ==
Pepys Library, nettsted (engelsk)
Trænregimentet

Trænregimentet er en trenavdeling i den danske Hæren med ansvar for forsyning i kampsoner.
Regimentets opprinnelse kan spores tilbake til 1865, da de første trenkompanier ble etablert under det kongelige artilleri. I 1880 ble det etablert en selvstendig trenavdeling, som fortsatt var underlagt artilleriet.
Regimentet består av fem bataljoner:

1. Logistikbataljon
2. Forsyningsbataljon
3. Vedligeholdelsesbataljon
4. Sanitetsbetaljon
5. MilitærpolitibataljonTrænregimentet har sitt hovedsete i Aalborg Kaserner.


== Eksterne lenker ==
Offisielt nettsted 
(en) Logistic Regiment (Denmark) – kategori av bilder, video eller lyd på Commons
Nordfold (kommune)

Nordfold (NO-1846)  er en tidligere herredskommune i Salten i Nordland fylke som ble opprettet den 1. januar 1906 etter en deling av Nordfold-Kjerringøy. Ved delingen hadde kommunen et areal på 560,8 kvadratkilometer og 1 485 innbyggere. Nordfold hadde navn etter fjorden Nordfolda. Administrasjonssenteret lå i Nordfold hvor også Nordfold kirke ligger. I 1964 ble herredet sammenslått med Steigen kommune.


== Utstrekning ==

Kommunen utgjorde arealet som tilsvarte Nordfold sogn med landområder på nord- og sørsiden av Nordfolda og rundt fjordarmene, grovt sett fra Hjartøya til grensen til Hamarøy. I nord grenset Nordfold til Leiranger og Steigen, i nordøst og øst til Hamarøy, i sørøst til Sørfold og i sørvest og vest til Kjerringøy kommuner. Største avstand fra nord til sør var 25 kilometer og fra øst til vest 71 kilometer.


=== Grensebeskrivelse ===
I nordvest fra Storaustinden langs vannskillet via Nordfoldeidet, Reinkalvtinden og Hatten til Skranstadtinden nord for Litle Balkjosen som var det nordligste punktet i Nordfold. Videre gikk grensen sør/sørøstover langs vannskillet mellom Balkjosen og Straumfjordvatnet, mellom Nordfolda og Storvatnet og mellom Storvatnet og Hopvatnet til punkt mellom Stortinden og Nordkalvtinden, hvorfra grensen fulgte den nåværende kommunegrensa til Hamarøy sørøstover til et punkt nord for Gjerdalen. Grensen fortsetter sørvestover langs vannskillet via Silhop- og Horndalsfjellet
til Blåfjell, inn på den nåværende sørgrensen til Steigen kommune vest til Mulneset. Grensen går rundt Hjartøya og i nordvestlig retning over fjorden til utgangspunktet ved Storaustinden.


== Virksomhet og næring ==
I 1902 var Nordfold delt inn i 12 skolekretser. Det var landhandlere i Nordfold og på Åbornes. Poståpnerier og rikstelefon i Nordfold og Mørsvikbotn. Rikstelefon også i Segelstein. Langs fjorden var det anløp av lokalbåt i Nordfold, Hopen og Mørsvik. Den første statsfinansierte veien ble bygd mellom Nordfold, over Nordfoldeidet, til Leiranger kommune.


== Sammenslåing ==
1. januar 1964 opphørte Nordfold å eksistere som egen kommune da Steigen, Nordfold, Leiranger og deler av Kjerringøy ble slått sammen til den nye Steigen kommune. Grunnkretsen Mørsvik nord for Horndalsfjellet i den sørøstlige delen av Nordfold, med gårdene Salhus, Mørsry, Mjånes og Mørsvikbotngårdene, ble samtidig overført til Sørfold kommune. Dette området hadde et areal på 135,55 kvadratkilometer med 268 innbyggere.


== Befolkningsutvikling ==
Folkemengde oppgitt for Nordfold sogn eller kommune i forskjellige år:

Kilde: Folketellinger fra Statistisk sentralbyrå


== Noter ==


== Referanser ==


== Eksterne lenker ==
Lovdata: Forskrift om sammenslåing av Nordfjord, Leiranger, Steigen, Nordfold, Sørfold, Kjerringøy, Hamarøy og Tysfjord kommuner, Nordland.
Sirkumstellar kappe

Sirkumstellar kappe er delen av stjernen som har en tilnærmet rund form og ikke er gravitasjonelt bundet til stjernens kjern. Vanligvis dannes sirkumstellare kapper fra den tette stjernevinden, eller de finnes før dannelsen av stjernen. Sirkumstellare kapper til gamle stjerner (Miravariabler og OH/IR-stjerner) utvikler seg til slutt til protoplanetariske tåker, og sirkumstellare kapper til unge stjerneobjekter utvikler seg til sirkumstellare skiver.


== Referanser ==


== Eksterne lenker ==
The Structure and Evolution of Envelopes and Disks in Young Stellar Systems
Andreas Skjæret

Andreas Skjæret (født 13. november 1990) er en norsk politiker (V) fra Hamar i Hedmark.
Han var nestleder i Unge Venstre fra 2011 til 2013, og er leder i Nordens Liberale og Radikale Ungdom. Skjæret var Venstres 9. kandidat til Stortinget fra Hedmark ved valget i 2013, og vara til kommunestyret i Hamar.
I 2012 var han sammen med Åshild Marie Vige ungdomsdelegat til FNs 67. generalforsamling.
Skjæret studerer europeiske emner og juss ved Universitetet i Oslo.


== Referanser ==
Stormauken

Stormauken er et fjell mellom Målselvdalen og Takvatnet i Målselv kommune i Troms og Finnmark. Det har en høyde på 1 249 meter over havet og er den høyeste toppen i fjellområdet Mauken.Fjellområdet brukes som reinbeite, og det har siden 1960-årene regelmessig vært gaupe og jerv i området.Fjellet var åsted for et tysk flyhavari 7.7.1941, der alle fire ombord omkom.


== Se også ==
Liste over Norges høyeste fjell
Liste over skandinaviske fjell med størst primærfaktor


== Fotnoter ==


== Referanser ==


== Eksterne lenker ==
Kugo, turbeskrivelse med kart og bilder
Gul superkjempe

En gul superkjempe er en superkjempestjerne av spektralklasse F eller G. Disse stjernene har en opprinnelig masse på mellom 10 og 40 solmasser, selv om noen gule superkjemper vil ha mistet over halvparten av den. Stjerner med mindre masse har mindre luminositet og ses som gule kjemper. Stjerner med høyere masse utvider seg ikke forbi blå superkjempe.


== Referanser ==
Thomas Solberg

Thomas Krokvik Solberg (født 25. januar 1970) er en norsk tidligere fotballspiller.


== Karriereoversikt ==


== Referanser ==


== Eksterne lenker ==
(en) Thomas Solberg – Transfermarkt 
(en) Thomas Solberg – Soccerbase.com 
(en) Thomas Solberg – FBref 
Profil hos Norges Fotballforbund
Mosta-domen

Mosta-domen, på engelsk kalt Rotunda of St. Marija Assunta, Rotunda of Mosta eller bare Mosta Dome, er en romersk-katolsk rotundeformet kirke i byen Mosta på Malta. Kirken ble reist av franskmannen George Grognet de Vasse mellom 1833 og 1860 og innviet 15. oktober 1871. Den er i dag verdens tredje største kuppelformede kirke uten støttepillarer og er vakkert utsmykket innvendig og utvendig. Kirken er spesielt kjent for å ha blitt truffet av en tysk bombe under en messe 9. april 1942, mens det var mer enn 300 mennesker inni kirken, men uten at bomben detonerte. Hendelsen ble raskt omtalt som et mirakel og er i dag kjent som «Il-Miraklu tal-Bomba» (på maltesisk) eller «the Bomb Miracle» (på engelsk).
Truls Hallen

Truls Hallen er en norsk fotballtrener og fysioterapeut, ansatt i Tromsø IL og Olympiatoppen.
Hallen har siden 2005 vært tilknyttet Tromsø IL som fysioterapeut og fysisk trener. Fra 2013-sesongen er han kun fysisk trener, mens André Sørensen er ny fysioterapeut i klubben.
Siden høsten 2012 har Hallen hatt en 50% stilling hos Olympiatoppen som fagansvarlig for trening i Nord-Norge..


== Referanser ==
Edelgard Bulmahn

Edelgard Bulmahn (født 4. mars 1951 i Petershagen) er en tysk politiker i (SPD). Hun var fra 1998 til 2005 Minister for utdannelse og forskning og fra 2005 til 2009 leder av komiteen for næringsliv og teknologi i Forbundsdagen. I 2009 ble hun medlem av Forbundsdagens utenrikskomite.


== Referanser ==


== Eksterne lenker ==
Offisielt nettsted 
(en) Edelgard Bulmahn – kategori av bilder, video eller lyd på Commons 
Biografi på Forbundsdagens internettside
Pornografiavhengighet

Pornografiavhengighet, eller pornoavhengighet, er overdreven bruk av pornografi slik at det forstyrrer dagliglivet. Det finnes i dag ingen diagnose på pornografiavhengighet hverken i amerikanske DSM- eller i det internasjonale ICD-systemet. Pornografiavhengighet har blitt mer vanlig etter fremveksten at høyhastighetsinternett, og både kvinner og menn rammes, men flest menn. Avhengigheten fører ofte i mer eller mindre grad til erektil dysfunksjon utenfor pornografibruk, selv hos tenåringsgutter og menn i 20-årene, i tillegg til en generell minsket interesse for normalt attraktive kvinner utenfor pornografien samt nedstemthet og generelt lite energi.
Pornografibruken gir brukeren en toleranse, slik at man etterhvert får et behov for å gå over til hardere og mer fetisj-basert pornografi for å tilfredsstilles, ofte pornografi som brukeren egentlig ikke er komfortabel med. For eksempel hender det at menn blir avhengige av porno med homofili, selv om de er heterofile. Tenningsmønstrene til brukeren kan imidlertid stort sett gå tilbake til det normale dersom den avhengige klarer å holde seg unna pornografi.
Når brukeren forsøker å avvenne seg, pleier den første uken å være vanskeligst, men det blir lettere å være uten pornografi etterhvert. Yourbrainonporn foreslår at de fleste menn vil bruke 8-12 uker (ca. 60-80 dager) uten porno, orgasme, masturbasjon eller fantasier (POMF) for å avvenne seg. Noen bruker mindre tid og noen bruker lengre tid. Fysisk kontakt eller sex med en kjæreste kan likevel være bra for avvenningen, ettersom sex med en annen person uten ekstern stimuli har en helt annen effekt på hjernen enn pornografi og kan gi en nærhet brukeren ofte savner. Når brukeren er avvendt vil de gamle tankemønstrene likevel alltid ligge der, og dersom misbrukeren ønsker et normalt liv må den derfor for alltid være bevisst på å ikke gi etter for pornografi igjen. Det er vanlig å mislykkes med å slutte et par ganger (kalt «relapse») før man får det til.


== Se også ==
Nevroplastisitet
Coolidge-effekten
Refraktærperiode


== Referanser ==


== Eksterne lenker ==
Yourbrainonporn.com - Stort nettsted dedikert til forskning, opplysning og hjelp til å slutte med pornografi.
Reuniting.info - Stort internettforum hvor brukerne kan dele erfaringer og få hjelp med å slutte å se på pornografi.
John Collett (1807–1891)

John Collett (født 2. september 1807 på Økern i Aker, død 13. april 1891) var en norsk godseier og eier av Buskerud hovedgård.

Han var sønn av høyesterettsdommer Peter Collett til Buskerud og var bl.a. bror til Bernt Anker Collet, som var stamfar til Collettfamiliens danske gren (skrevet Collet). John Collett hadde landbruksfaglig utdannelse og i 1839 utløste han søsknene fra Buskerud hovedgård og drev deretter gården. I årenes løp frasolgte han en rekke underbruk.
Han ble gift 25. mars 1840 med Antoinette Johanne Smith (f. 15. desember 1811, d. 15. oktober 1874), datter av Elias Smith og Karen von Cappelen, som var datter til Caspar von Cappelen. De var foreldre til jernbarneingeniør Cathrinus (Nicolai Arbo) Collett (1841–1921), som har etterkommere i Sverige, brukseier og trelasthandler Albert (Peter Severin) Collett (1842–1896), eier av Buskerud hovedgård og Firma Albert Collett i Namdalen, og Karen (Elise Theodora) Collett (1844–1926), gift med Ole Herman Krag. John Collett og Antoinette Johanne Smith var besteforeldre til bl.a. Axel Collett, Arthur Collett og Emil Collett, og oldeforeldre til Carl O. Collett og Brita Collett Paus.


== Litteratur ==
Alf Collett, «Godseier John Collett paa Buskerud», i Familien Collett og Christianialiv i gamle dage, J.W. Cappelen, 1915
Roger Ailes

Roger Eugene Ailes (født 15. mai 1940 i Warren i Ohio i USA, død 18. mai 2017 i Palm Beach i Florida i USA) var en amerikansk fjernsynsprodusent og politisk rådgiver.
Han grunnla nyhetskanalen Fox News.


== Liv og virke ==


=== Bakgrunn ===
Roger Ailes var sønn av Donna Marie (født Cunningham) og Robert Eugene Ailes som arbeidet som fabrikkformann for maskinvedlikehold. Han fikk sin høyere utdannelse ved Ohio University i Athens, med avslutning med bachelorgrad i 1962.


=== Karriere ===
Etter studiet virket han først i regionale medieselskaper, blant annet i Cleveland og Philadelphia. I 1967 engasjerte han seg som rådgiver for valgkampteamet for presidentkandidaten Richard Nixon. De påfølgende årene var han fjernsyns- og musicalprodusent og medierådgiver.Fra 1993 til 1996 var han president for CNBC (Cable News and Business Channel, som begynte som del av NBC). Mens han arbeidet for NBC skapte han en kanatferrnsys «prate»,kanal kalt America's Talking, i 1994. Denne kanalen ble senere til MSNBC.
Han var også opp igjennom karrieren medierådgiver for president Richard Nixon, og dessuten for Ronald Reagan og George H.W. Bush, og engasjert i valgkampteamet for Rudy Giulianis første kandidatur som borgermester i New York City. Han er blitt tilskrevet det amerikanerne kaller «The Orchestra Pit Theory» («orkestergravteorien») om nyhetsmedienes trang til å få for det mest spektakulære. «Teorien» spiller på en slengbemerkning fra Ailes: 

«If you have two guys on a stage and one guy says, 'I have a solution to the Middle East problem,' and the other guy falls in the orchestra pit, who do you think is going to be on the evening news?»For Rupert Murdoch utviklet han konseptet for det som skulle bli Fox News. Han var sjefredaktør og administrerende direktør i Fox News fra kanalens oppstart i 1996 til 2016. Som sjef for Fox News bidro han sterkt til å endre det amerikanske mediebildet, og bygget opp selskapet til å bli den største nyhetsfjernsynskanalen i USA målt i seere.Han gikk av i etterkant av beskyldninger om seksuelle tilnærmelser rettet mot kvinnelige ansatte.


== Bok ==
Roger Ailes: You Are the Message: Secrets of the Master Communicators (med Jon Kraushar), 1988


== Se også ==
The Loudest Voice


== Referanser ==


== Litteratur ==
Roger Ailes: Off Camera, by Zeʼev Chafets, Sentinel, New York, 2013. (ISBN 978-1-59523-108-6)
The Loudest Voice In The Room: How The Brilliant, Bombastic Roger Ailes Built Fox News — And Divided A Country, by Gabriel Sherman, Random House, 2014. (ISBN 978-0-8129-9285-4)
Kerwin Swint: Dark genius : the influential career of legendary political operative and Fox News founder Roger Ailes, 2008


== Eksterne lenker ==
(en) Roger Ailes – kategori av bilder, video eller lyd på Commons 
(en) Roger Ailes på Internet Movie Database 
(en) Roger Ailes hos The Movie Database 
(en) Roger Ailes hos Internet Broadway Database 
(en) David Brock: Roger Ailes is mad as hell, New York, 17. november 1997
(en) Tom Junod: Why Does Roger Ailes Hate America?, Esquire, 18. januar 2011
(en) David Carr og Tim Arango: A Fox Chief at the Pinnacle of Media and Politics, New York Times, 9. januar 2010
Rasmustinden

Rasmustinden er et fjell på grensa mellom Tromsø og Balsfjord kommuner i Troms og Finnmark. Primærfaktoren på 1 006 meter er blant de 100 største i Skandinavia.


== Se også ==
Liste over fjell i Skandinavia


== Fotnoter ==


== Referanser ==


== Eksterne lenker ==
Kugo, turbeskrivelse med bilder
Nash 600

Nash 600 var en bil som ble produsert av Nash-Kelvinator fra 1941-1949. Navnet kommer av bilens evne til å gå 600 miles (970 km) på én tank bensin, som rommet 20 US gallon (76 liter). Dette tilsvarer et drivstofforbruk på 30 mpg (miles per gallon) eller 0,78 liter på mila, et relativt lavt forbruk for en bil av denne størrelsen den dag i dag. 600 var den første amerikanske, og også en av de første bilene på verdensbasis som ble masseprodusert med selvbærende karosseri. Dette gjorde bilen ca. 250 kg lettere enn en rammebygd bil i samme størrelse og bidro sammen med den aerodynamiske formen til drivstofføkonomien. Motoren var en sideventilert rekkesekser på 173 kubikktommer eller 2,8 liter som ytet 82 hk v/3800 o/min. En kunne få 3 trinns girkasse med eller uten overdrive. I 1946 kunne man få seter som kunne foldes ned til seng, noe som var kjærkomment for omreisende handelsmenn.


== Referanser ==
Ove Høegh

Ove Guldberg Høegh (født 23. april 1814 i Grue, død 7. februar 1863 i Kristiania) var en norsk lege og politiker.
Han var sønn av fogd i Solør og Odalen Dines Guldberg Høegh, som omkom i brannen i Grue kirke i 1822, og hustru Pauline Lovise Juell. Hans bror Ole Peter Riis Høegh var en av Norges første sivilt utdannede arkitekter, og hans søster Hervora Høegh fikk en etterslekt som har gjort seg gjeldende innen rederinæringen, som farmor til Leif Høegh.
Høegh tok artium i 1833 og medisinsk embedseksamen i 1840. Han var fiskerilege i Lofoten og Vesterålen vintrene 1836 og 1837, og ble konstituert som distriktslege i Salten en tid i 1838. Høegh var privatlege i Lødingen 1841–1843, lege ved kobberverket i Alta 1843–1845 og distriktslege på Senja 1845–1854. Ved siden av legegjerningen var han ordfører i Trondenes formannskapsdistrikt 1848–1853 og stortingsmann for Finmarkens amt 1851–1856.I sitt arbeid i Nord-Norge fattet han tidlig interesse for spedalskhet (lepra). I 1854 ble han landets første overlege for spedalske, og hadde sitt virke ved Reitgjerdet pleiestiftelse for spedalske i Trondhjem. Høegh var den første i landet som kunne påvise gjennom epidemiologiske observasjoner at spedalskhet var smittsomt. I 1856 ble det første pasientregisteret for spedalskhet opprettet, etter initiativ fra Høegh. Dette var det første nasjonale pasientregisteret i Norge.Høegh var varaordfører i Trondhjem i 1860 og 1861 og ordfører i 1862. Han var også stortingsmann for kjøpstedene Trondhjem og Levanger 1862–1864. Han satt i Stortingets budsjettkomité og Stortingets gasjekomité. Høegh døde av tyfus på Rikshospitalet under oppholdet på Stortinget i februar 1863.Mens han oppholdt seg i Lødingen, giftet Ove Høegh seg med sogneprestens datter, Anne Sofie Schjelderup. Hun døde i 1848. Det året giftet Høegh seg på nytt med Ingeborg Anna Dons, datter av handelsmann og stortingsmann Nicolai Normann Dons i Hamnvik. I perioden 1854–1856 satt både han og svigerfaren på Stortinget. Han hadde barn fra begge ekteskap. Ove og Ingeborg Annas datter Nanna ble gift med godseier Albert Collett til Buskerud.


== Referanser ==


== Eksterne lenker ==
(no) Ove Guldberg Høegh hos Norsk senter for forskningsdata 
(no) Ove Høegh i Lokalhistoriewiki
Lewenhaupt

Lewenhaupt er en grevelig svensk adelsslekt, den grevelige ætten nr. 2 på Riddarhuset og den eldste av de grevelige slektene etter at slekten Brahe døde ut i mannslinjen. Slekten er en gren av den uradelige slekten Leijonhufvud. Greve Axel Stensson Leijonhufvuds barn, som hadde en tysk mor og store eiendommer i Pfalz og Alsace, kalte seg Levenkopff, Loewenkopf og von Löwenhaupt, som i Sverige ble uttalt Lewenhaupt. Slekten har en rekke medlemmer som har vært kjente generaler på 16- og 1700-tallet.


== Medlemmer ==
Axel Johansson Lewenhaupt (1626-1668)
Gustaf Adolf Lewenhaupt (1619-1656)
Carl Mauritz Lewenhaupt (1620-1666)
Ludvig Wierich Lewenhaupt (1622-1668)
Axel Lewenhaupt (överste) (1626-1668)
Gustaf Fredrik Lewenhaupt (död 1723)
Sidonia Juliana Lewenaupt (1659-1737)
Adam Ludwig Lewenhaupt (1659-1719)
Charles Emil Lewenhaupt (1691-1743)
Charles Emil Lewenhaupt d. y. (1721-1796)
Claes Axel Lewenhaupt, første fideikommissbesitter til Claestorp, Södermanland, og kjent opposisjonsmann på riksdagen 1789. (1757-1808)
Claes Adam Lewenhaupt (1760-1821)
Claes Casimir Lewenhaupt (1784-1848)
Gustaf Lewenhaupt (1791-1873)
Casimir Lewenhaupt (1827-1905)
Carl Lewenhaupt (1835-1906)
Gustaf Erik Lewenhaupt (1849-1928)
Adam Ludvig Carl Lewenhaupt (1861-1944)
Gustaf C:son Lewenhaupt (1870-1945)
Carl Gustaf Sixtensson Lewenhaupt (1879-1962)
Carl Gustaf Lewenhaupt (1884-1935)
Erik G:son Lewenhaupt (1903-1954)
Axel Lewenhaupt (1917-)
Carl Adam «Noppe» Lewenhaupt (1947-)
Johan Lewenhaupt (1961-)


== Litteratur ==
Lewenhaupt i Nordisk familjebok (2. oppl., 1912)
Berby

Berby er en herregård i Halden kommune i Østfold. Den ligger i Berby landskapsvernområde ved Enningdalselva, sydlig for Iddefjorden, og har ca. 1000 daa innmark og 30 000 daa skog.


== Historikk ==


== Referanser ==


== Litteratur ==
Berby i Store norske leksikon


== Eksterne lenker ==
(en) Berby – kategori av bilder, video eller lyd på Commons 
Gamle postkort fra Berby